
* ( AKTUELT ) * 

* 

KOLDE FØDDER? 

»Jyllands Posten « bragte d. 10. marts følgende : 

Blandt de mange herhjemme, som er optaget af 
studier af såkaldte UFO-forekomster på himlen, vil 
det vække opmærksomhed, at USAs luftvåben til¬ 
syneladende har opgivet sit officielle standpunkt — 
at betragte „flyvende tallerkner'* som hallucinati¬ 
oner. I stedet har USA officielt gennem et cirku¬ 
lære til forskellige forsvarsinstanser beordret, at ob¬ 
servationer af uidentificerede flyvende objekter skal 
behandles alvorligt og henhører direkte under na¬ 
tionens forsvar. 

Det er det højt estimerede New York Times, 
som bringer meddelelsen om luftvåbnets nye stand¬ 
punkt, og det oplyses, at cirkulæret blev udstedt al¬ 
lerede den 24. december i fjor. Det er imidlertid 
først blevet bekendt nu, og årsagen er oplysninger 
om dets eksistens fra en privat UFO-studiegruppe i 
USA. Så snart dette sivede ud, blev det officielt be¬ 
kræftet fra Washington, at cirkulæret virkelig er 
udsendt, og at det bl. a. siger, at „undersøgelser og 
analyser vedrørende UFOer direkte henhører under 
USAs ansvarlige luftforsvar". 

Interessant forhistorie. 

Cirkulærets forhistorie er ikke uinteressant. I åre¬ 
vis er alverdens regeringer blevet beskyldt for at 
sidde inde med viden om de „flyvende tallerkner", 
men for samtidig at hemmeligholde denne viden for 
ikke at skabe panik. 

Beskyldningerne er ikke mindst blevet rettet mod 
den amerikanske regering, bl. a. af major Donald 
Keyhoe, som i sine bøger har samlet mængder af 
sandsynlige beretninger om iagttagelser af UFOer. 
En anden ivrig angriber af regeringen er den ame¬ 
rikanske fhv. viceadmiral R. H. Hillenkoetter, som 
tidligere har været leder af det amerikanske Cen¬ 
tral Intelligence Agency. 

Hillenkoetter er nu leder af en privat studie¬ 
gruppe med UFOer som emne, og for kort tid siden 
proklamerede han, at det nu var på tide, at den 
amerikanske regering spyttede ud med sandheden 
fremfor at bagatellisere mange autentiske iagttagel¬ 


ser af UFOer til hjernespind og spøgefulde tanke- 
produkter. Samtidig oplyste admiral Hillenkoetter, 
at luftvåbnet havde bøjet sig og udsendt det oven¬ 
for omtalte cirkulære. 

Har ikke skiftet politik. 

Svaret udeblev ikke. USAs luftvåben bekræftede, 
at Hillenkoetter var rigtigt orienteret, og at et cir¬ 
kulære på syv maskinskrevne sider med det om¬ 
talte indhold var udsendt, uden at Pentagon (det 
amerikanske forsvarsministerium) egentlig havde 
skiftet politik vedrørende UFOerne, men dog altså 
med den mening, at sagen nu skal tages alvorligt. 

USAs luftvåben har siden 1947 undersøgt 6312 
rapporter om flyvende genstande, deriblandt 183 
fra sidste halvdel af 1959. Den sidste rapport lød 
på, at „intet spor, end ikke det mindste stykke ma¬ 
teriale af en såkaldt flyvende tallerken nogen sinde 
er blevet fundet". 

Til dette bemærkede admiral Hillenkoetter, at 
„bag kulisserne er højtstående amerikanske officerer 
alvorligt optaget af UFO-problemerne", og han til¬ 
føjede: „Men bag officiel hemmelighedsfuldhed for¬ 
ledes den almindelige borger til at tro, at ukendte 
flyvende genstande er det rene nonsens". 

Meddelelserne fra USA virker ganske forfriskende 
og kan måske lægge en dæmper på de fantasiberet¬ 
ninger, som det i Danmark udgivne månedsblad 
UFO-NYT bringer om rumskibes landinger på jor¬ 
den og om forskellige personers møde med rum¬ 
mennesker m. m. Bladet retter i sit netop udkomne 
nummer et fortørnet angreb på Jyllands-Posten, som 
beskyldes for at være et sensationsblad, fordi vi 
ikke har kunnet godtage eventyrberetningerne. 

At USAs luftvåben nu har givet UFOerne en 
slags blåt stempel er blot en tilkendegivelse af, at 
mange troværdige personers iagttagelse af uidenti¬ 
ficerede genstande på himlen må betragtes som en 
kendsgerning. Og det er der vist intet at sige til. 

Handy. 

Denne meddelelse er interessant, men tro nu ikke, 
at det ændrer noget foreløbigt, der vil blive an¬ 
vendt samme metoder som hidtil ihvertfald et stykke 
tid endnu. 

Bladets reaktion taler heldigvis for sig selv og 
synes at vise, at der ikke skal ret meget til før man 
tilsyneladende føler jorden brænde under de kolde 
fødder! H. C. 

<Som (Diis 13 . Carr 

En ung fransk atomforsker, Jean Charron, har 
vakt opsigt ved at hævde at havde fundet enheds- 
formlen. Enhedsformlen er en fællesformel på lys, 
varme, elektricitet, tyngdekraft og atomenergi. — 
Med andre ord: det, vi kender under benævnelsen: 
fri energi. 

I 1958 mente den vesttyske professor, Werner 
Heisenberg, at have fundet enhedsformlen. Han er¬ 
klærede triumferende, at vi „lever i den enkleste af 
alle tænkelige verdener* 4 . Men desværre var han 
ikke i stand til at overbevise alle andre om det 
samme, og det vil sikkert også komme til at volde 
visse vanskeligheder for Jean Charron. 

Men hvorom alting er. Den gamle teori om en 
„urenergi** — videnskabens ældgamle drøm — ser 
ud til at stå foran sin løsning. 

Nicola Tesia, som allerede i 1922 erklærede at 
havde fundet den „fri energi**, blev den gang ud¬ 
leet og mistænkeliggjort. Problemet var da ikke så 
aktuelt, som det siden blev, og det sank hen i glem¬ 
sel, indtil verdenskrig II udbrød. Først da hen¬ 
vendte man sig til Tesia og bad om hans formel. 
Men da Tesia forudså, hvilke virkninger det ville 
få at anvende „fri energi** til krigsførende formål, 
nægtede han at udlevere formlen. 

En af Tesias elever, Otis T. Carr, hvis navn vel 
er de fleste bekendt, har siden arbejdet videre med 
de teorier, Tesia efterlod. Hans erfaringer på dette 
område kunne sikkert være videnskaben til uvurder¬ 
lig hjælp. 

For alle UFO-forskere er det af allerstørste in¬ 
teresse, dersom enhedsformlen bliver videnskabelig 
godkendt, idet de mennesker, der hævder at have 
haft kontakt med folk fra andre planeter, påstår at 
have fået at vide, at de såkaldte tallerkener bevæ¬ 
ger sig ved hjælp af „fri energi**. Et klart, viden¬ 
skabeligt, jordisk bevis på, at en sådan „fri energi** 
virkelig eksisterer, vil derfor være en meget over¬ 
bevisende støtte for disse kontaktfolks påstande og 
en hjælp til forståelsen af UFO’ernes fænomale tek¬ 
nik. 

Men den samme fare, som bestod under krigen, 
består endnu. Vi må se i øjnene, at dersom et land 


virkelig bygger sin våbenmagt op efter de princip¬ 
per, der findes i enhedsformlen, vil dette land må¬ 
ske inden ret mange år være uovervindelig. De øde¬ 
læggelser, der ligger gemt i en brintbombe vil være 
som en ske, der bliver slået i en gryde sødsuppe i 
sammenligning med de ødelæggelser, våben efter 
„fri-energi-princippet“ kan forvolde. 

Bliver Jean Charron’s formel godkendt, vil den 
kunne blive menneskeheden et uvurderligt gode i 
form af helt nye fremdrivningsprincipper og meto¬ 
der både i raketdriften og på helt andre områder 
— og ligeledes i verdensforbruget af lys og varme 
samt utallige andre ting. Det ville betyde en fuld¬ 
kommen revolution også i verdensøkonomien — 
og der må derfor påregnes en stærk modstand fra 
højfinansen, idet sådanne ting som f. eks. kul og 
olie vil blive overflødiggjort. 

Det er svært at spå — især om fremtiden, som 
Storm P. sagde. Men der er grund til at følge sa¬ 
gens videre udvikling med vågen interesse, så godt, 
det kan lade sig gøre gennem offentlige organer. 
Et spørgsmål, som opdagelsen af enhedsformlen na¬ 
turligt afføder, er dette: Er den stund mon ikke 
rå langt borte, da vi mennesker på jorden bliver i 
stand til at gennemflyve verdensrummet med rum¬ 
skibe, konstruerede til at bevæge sig på „fri 
energi “ ? 

Gerda Rørbcek Nielsen. 

-★- 

]o længere De lever, des mere vil De 
blive klar over, at overbærenhed, omtanke 
og venlighed er tre af livsanskuelsens store 
hemmeligheder. 

-★- 

Formanden for de britiske frisørers sammenslut¬ 
ning, M. McLaren Thomson, er en mand, der har 
blikket rettet mod fremtiden. Det forstår man, når 
man hører en udtalelse af ham på sammenslutnin¬ 
gens sidste kongres i London: 

— Man må regne med, at både mænd og kvin¬ 
der, inden der er gået alt for mange år, vil være 
henvist til at have meget kort hår. Det vil ellers 
være umuligt for dem at bære deres rumhjelm. 

Sodoma og Gomorra 

Ifølge det sovjetiske nyhedsbureau Tass har den 
sovjetiske fysiker og videnskabsmand, M. Agrest, 
fremsat en opsigtsvækkende teori om gæster, der 
ankom til jorden i et kæmpemæssigt rumskib, hvis 
hastighed nærmede sig lysets. Efter et nærmere 
studium af planeten landede de i omegnen af Bål- 
bek, hvor en bjergterrasse, bygget af kæmpemæssige, 
udskårne sten i de libanesiske bjerge, hidtil har 
unddraget sig enhver videnskabelig forklaring. 

Agrest mener, at terrassen er en del af den start¬ 
trampe, som de mystiske rumrejsende efterlod — 
eller muligvis lod bygge til minde om deres rum¬ 
besøg. 

Under rumfolkenes besøg på jorden forsøgte de 
at meddele deres viden til befolkningen, men på 
grund af det lave tekniske og kulturelle stade blev 
denne viden ikke udnyttet af den tids beboere. 

Kun visse astronomiske oplysninger danner und¬ 
tagelse fra denne regel, — og selv de mest primi¬ 
tive stammer kunne senere finde vej ved hjælp af 
stjernerne. 

Det russiske tidsskrift „Literaturnaya Gazeta“ 
konkluderer: 

„Der er ingen tvivl om menneskets fremtidige 
rum-ekspeditioner. Der er heller ingen tvivl om, at 
indbyggere på fjerne kloder kan have nået samme 
høje stade, der er forudsætningen for rejser i rum- 
met“. 

Som grundlag for sine teoriers holdbarhed anfø¬ 
rer Agrest, at man har fundet glaslignende stoffer i 
den libyske ørken, indeholdende radioaktive iso¬ 
toper af aluminium og beryllium, der muligvis er 
rester af rumraketter. Tilstedeværelsen af disse glas¬ 
lignende stoffer — tektites — er en gåde, idet de 
blev dannet for mindst en million år siden under 
høje temperaturer og kraftig bestråling. 

Ødelæggelsen af Sodoma og Gormorra, som Bib¬ 
len beretter om, har til tider vakt tanker hos vore 
dages moderne atomfysikere. 

Omskrevet til moderne sprog fik datidens ind¬ 
byggere i de to byer ordre til at evakuere området 
samt ikke at opholde sig på området og ikke at 
rette øjnene mod eksplosionsstedet. De, der over¬ 
trådte advarslen, mistede synet og senere livet. Ag¬ 


rest mener, at de mystiske rumrejsende muligvis 
har ødelagt deres overskuds-atomlagre, inden de for¬ 
lod jorden. Forud for eksplosionen advarede de den 
stedlige befolkning. (Efter Aabenraa Avis). 

Fortæl Deres 
venner 
om UFO-nyt 

TRINIDAD OBJEKTET 

Commandor Bacelar har fortalt 
om det objekt, som 

blev set og fotograferet ved øen Trinidad. Mr. Ba¬ 
celar er metereologisk specialist, og beretter på en 
meget klar og ligetil måde, som fremkalder respekt 
hos alle hans tilhørere. — Han fortalte, at objektet 
er set ved flere lejligheder, men først ved den sid¬ 
ste, blev det fotograferet. Det var kun synligt i gan¬ 
ske få sekunder, før det forsvandt i horisonten. Kun 
få mennesker, som var på dækket og var opmærk¬ 
somme i det korte øjeblik så UFOet. — Billedet 
blev taget af en civil Mr. Barauna og publiceret i 
„correio da Manha“, den 25. februar 1958. — Det 
har ikke været muligt at få fotografiet godkendt af 
marinen, fordi filmen ikke var kontrolleret af den¬ 
ne før eksponeringen. — Vi håber, at andre men¬ 
nesker i fremtiden tør nærme sig emnet om de fly¬ 
vende tallerkener, på samme ærlige måde, som Com- 
mander Bacelar. 


Det, vi forbyder andre, kan vi ikke til¬ 
lade os selv. 

Den, der er alt for bange for at blive 
holdt for nar, kan ikke mere være stor¬ 
sindet. 

Værre end fejl er det af frygt for fejl in¬ 
tet at udrette. 


Kaj Munk. 

Polske kredse skriver 

Er de flyvende tallerkener, som den udenlandske 
presse giver sig af med, fartøjer fra andre planeter? 

— Kan det være muligt, at der i disse flyvende 
tallerkener befinder sig beboere, som hører hjemme 
på planeter i og uden for vort solsystem? — Der¬ 
som det er rigtigt, må vi spørge, om nogen ved, 
hvad de vil på vor planet? 

I USA er der foretaget en mængde undersøgelser. 
De blev understøttet af presse og bøger samt of¬ 
ficielle erklæringer — også fra USAs krigsmini¬ 
sterium. Ligeledes blev tusindvis af vidneudsagn 
fremført. 

Disse ting kommer kun i små portioner til Po¬ 
lens og andre østlandes kendskab, men de udløser 
stor diskussion og interesse eksperter imellem. 

G. Cramps, medlem af det britiske interplanita- 
riske selskab, skriver følgende: „I Florida er op¬ 
stillet en flyveeskadrille, som udelukkende har til 
formål at iagttage flyvende objekter, som ofte ses 
i dette område. — I nærheden af denne flyveplads 
gik den 25. september 1952 en spejderfører ved 
navn D. S. Desverges sammen med tre spejdere, da 
de pludselig så nogle mærkelige blink inde i sko¬ 
ven. De løb i lysets retning og så en genstand — 
ca. 10 m i diameter, — som befandt sig ca. tre 
m over jorden og lignede en roterende gummibold, 
men noget sammentrykt. Objektet havde en anslået 
størrelse til at kunne rumme seks — otte personer. 

— Spejderne, som ledsagede Desverges, bevidner, 
at denne genstand meget hurtig steg og så ud som 
et romersk lys“. 

— Det er kommet til polakkernes kendskab, at 
hr. Adamski, som er født i Polen, er en af de stør¬ 
ste pionerer på UFO-forskningens område. — Tre 
ingeniører fra Warschawa læste om ham i bladet 
„Teknisk Horisont**, hvorefter de satte sig ned og 
skrev et brev til hr. Adamski. — Allerede den på¬ 
følgende uge modtog de svaret fra hr. Adamski. 
Han skriver bl. a. deri, at det ikke undrer ham, at 
der findes flyvende tallerkener over Polen, da der 
stadig strømmer rapporter ind om disse flyvende 
objekter fra alle dele af verden. Hr. Adamski med¬ 
deler endvidere, at han ligger inde med adskillige 
beretninger, såvel fra Polen og andre østlande, som 
fra andre dele af verden om udforskning og beskri¬ 
velse af disse flyvende tallerkener. 


Hr. Adamski fortæller også ingeniørerne, at han 
har set og talt med mennesker fra Venus mange 
gange, — og at mange mennesker over hele jorden 
har fortalt ham, at de har forbindelse med menne¬ 
sker fra andre planeter. 

Hr. Adamski’s udtalelser lyder fantastiske, men 
ikke desto mindre har professor G. Cramps i sin 
bog betegnet George Adamski som en alvorlig for¬ 
sker, — og et sandhedskærligt menneske. 

Polakkerne beder om at få kontakt med flere 
mennesker, som kan give dem enslydende oplysnin¬ 
ger om emnet: flyvende tallerkener, så hele sand¬ 
heden om dette problem kan komme frem og blive 
belyst i alle enkeltheder. 



Denne lille søde ting er sendt os af 
den 7-årige Karen Holm, Sjcellands- 
gade 80, Aalborg. — Tak, Karen. 


Husk at underrette SUFOI, 
når De ser et UFO 

Litteratur 

★ 

Fremtidig vil SUFOI-Horsens hver måned bringe 
en boganmeldelse her. Det er med denne anmeldelse 
meningen at fortælle vore læsere, hvad de forskel¬ 
lige UFO-bøger indeholder, idet der som tidligere 
nævnt kun er ca. 10 % af de 300 foreliggende, som 
er uden anden islæt. Der vil dog ikke blive tale om 
at give nogen bedømmelse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

Gavn Gibbons: 

The coming of the Space Ships 

Fortsat 

2. En anden teori er opstillet af Desmond Les¬ 
lie. Indbyggerne i Atlantis var ligeledes fortrolig 
med rumskibsfart og kernespaltning. Kontinentet, 
som de levede på, lå vest for Afrika, men er nu 
forsvundet i havet. Dette sunkne landområde hæver 
sig gennemsnitlig ca. 180 cm om året. I Sanskrit 
findes beretninger om Atlantis og Vimanas (him¬ 
melvogne). Leslie tror, at også Atlanti’s indbyggere 
ødelagde deres civilisation gennem falsk brug af 
atomkraften. Gennem en uhyre eksplosion opstod 
revner i jordskorpen, under hvilken vulkanerne lig¬ 
ger. Havvandet trængte ind og mangedoblede eks¬ 
plosionskraften. En rest af indbyggerne reddede sig 
i deres „Vimanas" bort til andre planeter, og de 
iagttager nu, hvad vi foretager os med atomkraften. 
Det er muligt, at de flygtede planetarer taler et 
sprog eller dialekt, som er beslægtet med Sanskrit. 
Den lemuriske katastrofe var allerede sket 30.000 
år før den atlantiske katastrofe, og også her blev 
formentlig den højtstående civilisation ødelagt ved 
en atomeksplosion. Resten af Lemuriens indbyggere 
reddede sig muligvis over til Atlantis. Hvis vi øn¬ 
sker planetarernes hjælp og ikke angriber dem, vil 
der oprinde en ny æra for os. Planetarerne vil lidt 
efter lidt vænne os til deres tilstedeværelse i vor at¬ 
mosfære gennem deres maskiner, som nu ofte ses. 


I det første stadium, det stadium, hvori vi i øje¬ 
blikket befinder os, optager de kontakt med enkelte, 
som har telepatiske evner. Disse er meget omhyg¬ 
geligt valgt. De udvalgte bliver ledet til afsides lig¬ 
gende steder, hvor de så kontaktes. 

Et andet stadium vil blive indledet gennem mas¬ 
selandinger, mest vel i nærheden af middelsmå og 
mindre byer, og hvis det er muligt, under anven¬ 
delse af en ikke mere benyttet flyveplads. Hvis vi 
nu er tåbelige nok til at bekrige dem, så kan vi 
komme til at vente temmelig længe på dette andet 
stadium. Til slut vil vi dog indse, at det er klogest 
at forhandle med dem. 

I det tredie stadium vil de officielle myndighe¬ 
der på jorden komme til en forståelse med plane¬ 
tarerne, og en langsom reformering af jorden vil 
gennem vore myndigheder begynde, men med pla¬ 
netarernes hjælp. Men først i det fjerde stadium vil 
det være muligt helt at vinde jordens befolkning, 
således at vi kan lære at leve et liv i næstekærlig¬ 
hed. Så vil efterhånden den tid komme, da vi kan 
indtræde i universets komité af racer og nationer. 
Det vil i de næste 1000 år betyde et nyt og lykke¬ 
ligt liv for jordens befolkning. Planetarerne — for 
os supermennesker — holder i alle forhold nøglen 
til denne hemmelighed i deres hånd. Vi må uden 
forbehold byde dem velkommen. De vil redde frem¬ 
tiden for os og vore børn. 

Gibbons mener, at planetarerne ser ud som os, 
ligner os med hensyn til ernæring og i klædedrag¬ 
ten, men at de i social henseende er langt videre 
fremskreden og ikke kender til sygdomme eller for¬ 
brydelser. Når den officielle videnskab anser liv 
for umuligt på andre planeter på grund af de gif¬ 
tige luftarter, som de ad spektografisk vej har på¬ 
vist findes i de øverste luftlag omkring planeterne, 
så er der dertil kun at sige, at de øverste luftlag 
omkring vor jord også består af giftige gasarter, 
men til trods herfor lever og ånder der mennesker 
på jorden. 

Gibbons beskriver nu nogle observationer, som 
han konkluderer derhen, at man kun kan se et UFO, 
når iagttageren og objektet har den samme bølge¬ 
længde. Den, der vilkårlig kan beherske bølge¬ 
længderne, kan efter behag forsvinde eller komme 
tilsyne. Planetarerne behersker åbenbart disse kræf¬ 
ter. 

Gibbons beskæftiger sig indgående med observa- 

tionen af et „meteor“ den 24. marts 1955 set over 
England. Fra officiel engelsk side har man ladet 
professor Lorell fra Jodrell Bank observatoriet i 
form af et interview med BBC udtalte, at hele sa¬ 
gen var såre almindelig og ikke afveg fra andre 
meteorobservationer. En anden meteorspecialist, den 
uafhængige forsker Arthur Constance fra Chelten- 
ham, kommer dog til et helt andet resultat: Objek¬ 
tet fløj over England i mindst 4 forskellige ret¬ 
ninger og med en fart af mere end 100.000 miles 
i timen. Over flere forskellige egne stod den stille. 
Over andre egne svævede den ganske langsomt og 
skiftede undertiden form. I modsætning hertil be¬ 
væger et meteor sig kun i én retning og er kun 
synlig i få sekunder. Dette flyvende objekt var ofte 
synligt i mere end 10 minutter. Arthur Constance 
mener, at det drejer sig om flere objekter, der var 
kommet ude fra verdensrummet. Muligvis drejer 
det sig endog om 4 forskellige UFO’s. To af dem 
opførte sig ganske u-meteoragtigt, idet de dykkede 
ned i havet for straks derpå atter at komme op og 
forsvinde i luften. Herunder lyste de orange, og også 
i vandet kunne man se dem lyse. Her minder Gib¬ 
bons om, at Adamski har omtalt rumskibe — for¬ 
trinsvis fra Venus — som var konstrueret til at 
kunne dykke ned i vandet. 

Et særligt kapitel helliger Gibbons regeringernes 
holdning, særlig den amerikanske og den engelske. 

1 USA undersøgte Pentagon omhyggelig fra 1947 i 

2 år hele UFO-problemet. Så afsluttede de under¬ 
søgelsen og erklærede, „at der findes ingen UFO’s". 
Under indtryk af meldinger og observationer fra 
hele verden foretaget af alvorlige og nøgterne men¬ 
nesker, måtte de igen tage problemet op og til 
sidst — omend modvilligt — erklære, at UFO’erne 
var interplanetariske. Samtidig modarbejder de den 
private forskning, hvad der dog ikke forhindrer dem 
i at anskaffe dyre instrumenter for selv at forske 
videre. Om deres resultater hører man intet. 

Et typisk tilfælde er tilfældet Albert K. Bender 
fra „Det internationale F. S. (flying Saucer) Bureau" 
i Bridgeport, Connecticut. Bender ville tvinge Eisen- 
hower til at frigive noget af den officielle viden om 
UFO’erne. Tre sortklædte mænd opsøgte Bender, 
satte ham åbenbart under tryk, men ingen ved, hvad 
der egentlig skete. Siden har Bender været tavs. 

På samme måde er det gået i England. Allerede 
i 1950 blev der nedsat en undersøgelseskommission, 


men indtil nu har den været tavs om sine resultater. 

Åbenbart frygter de jordiske regeringer, at pla- 
netarerne, som står bag de flyvende tallerkener, gan¬ 
ske langsomt søger at forandre vor verden og muligt 
arbejder hen mod en verdensregering eller endog 
en interplanetarisk konvention. Dette passer imid¬ 
lertid hverken USA eller Rusland i deres kamp om 
verdensherredømmet. 

Selv om den engelske luftmarskal Lord Dowding 
har erklæret: „UFO’erne bliver styret af intelligente 
væsener og kommer udefra verdensrummet", bliver 
der ikke andet tilbage for videre forskning end at 
ønske, at dette må ske gennem private kanaler. Det 
gælder om at holde øjnene åbne og forhåbnings¬ 
fuld se fremtiden i møde. 

Norkin , I.: Saucer Diary. Kr. 22.35. 

Jessup M. K. : 

The case for the Ufo 

The expanding Case for Ufo. 

Kuppelt , E.: 

Report on unidentified flying objects. Kr. 19.80. 
Scully , F.: Behind the flying Saucers. Kr. 12.10. 
Wilkins, H. T.: 

Flying Saucers uncensored. Kr. 1 7,60. 

World roundup of Ufo sightings and events. 
Kr. 26,25. 

Tidsskrifter: 

UFO-NYT, pr. år 12 nr., kr. 12,00. 

Flying Saucer review, pr. år 6 nr. kr. 31,20. 
UFO-Nachrichten, pr. år 12 nr., kr. 13,00. 
Weltraumbote, pr. år 6 nr., kr. 15,55. 

Studiehefter: 

Teknisk studiehefte, pr. år. 12 nr., kr. 12,00. 
Kosmisk studiehefte, pr. år 12 nr., kr. 12,00. 

Med venlig tilladelse fra 

George Adamski - Lucy Mc. Ginnis 

bringes 



Fortsat 

Spørgsmål nr. 24: Ved du hvorfor, der blev rap¬ 
porteret så mange observationer i begyndelsen af 
november 1937? 

Svar: I henhold til rumbrødrene havde visse re¬ 
geringer planer om at fortælle folket, at alle 
UFO’er, der er set i de sidste år, ikke var andet 
end russiske forsøg på at affyre en satellit. Dette 
ville selvfølgelig have været endnu et forsøg på at 
benægte virkeligheden, og det kunne have fået den 
spørgende offentlighed til at tvivle. Derfor blev der 
indsat 6000 rumskibe i en 24 timers periode; de 
viste sig over alle lande på jorden, så folk med let¬ 
hed kunne se dem. 

Medens der var to Sputnik’er på himlen på dette 
tidspunkt, ville en opvisning, som den nævnte, være 
umulig at gennemføre for nogen nation. Resultatet 
blev, at regeringerne ikke frigav omtalte redegørelse. 

Denne opvisning tjente et dobbelt formål. Tusin¬ 
der af mennesker har sagt, at hvis noget sådant 
skete, hvor folk i alle nationer konstant så fartøjer 
på himlen, kunne der ikke være tvivl om sandheden 
af påstanden om, at fartøjer fra en anden verden 
fløj i vores atmosfære. Deres tilstedeværelse i så 
stort tal passede også til denne holdning. Dette var 
den forklaring rumbrødrene gav mig. 

Bekræftelser, berettende om hundreder ja tusin¬ 
der af mennesker der har set rumskibe på den tid, 
er kommet til mig fra mange egne af jorden. Husk, 
også de offentliggjorte rapporter fra Texas om bi¬ 
ler, der i denne periode blev standset på hoved¬ 
vejene. Texas var ikke ene om disse oplevelser. Jeg 
har modtaget et antal lignende handlingsforløb fra 
andre egne af USA, men disse blev ikke offentlig¬ 


gjort. Der fandt også landinger sted og personlige 
kontakter blev oprettet. Nogle af disse hændelser 
blev rapporteret, men så vidt jeg ved ikke offent¬ 
liggjort. 

Spørgsmål nr. 25: Kommer rumfolkene for at 
frelse os? 

Svar: Nej. Nogle mennesker har fostret den fejl¬ 
agtige ide, at rumfolkene er her for at frelse et 
par „få udvalgte“ i tilfælde af krig, eller hvis en 
katastrofe skulle komme. Dette er fuldkommen for¬ 
kert. Skulle det ske, at de er i nærheden når en ka¬ 
tastrofe finder sted, vil de gøre deres yderste for at 
hjælpe, hvis det er muligt; men man kan ikke lige¬ 
frem sige, at de kommer her for at frelse os fra 
de forhold, vi har anbragt os selv i. Enhver planet, 
enhver person, må forme sin egen skæbne ved at 
ordne sine egne problemer. 

Broderskabsloven er blevet rakt ned til os gen¬ 
nem utallige generationer. De lever efter denne 
lov. Skulle de således være her for at frelse nogen, 
ville det ikke blot blive „et par få udvalgte“. Det 
ville blive alle, der var inden for rækkevidde; de 
ville ikke vælge. Husk, de anerkender ikke vore 
racemæssige og religiøse skel. 

Spørgsmål nr. 26: Har rumfolkene hjulpet jor¬ 
dens indbyggere på nogen måde indtil nu? 

Svar: Ja. De har hjulpet os på mange måder, 
som vi kun aner lidt om. For blot at nævne et par 
enkelte: 

Alle de små konflikter, som har fundet sted i 
de sidste år, kunne have udviklet sig til verdens¬ 
omspændende ødelæggende krige, hvis ikke rum¬ 
menneskene havde hjulpet. Og den kolde krig, som 
er blevet fortsat i gennem så lang tid, kunne have 
brudt ud i åben og varm krig, hvis ikke de havde 
interveneret på forskellige måder og steder. 

Derudover har de gjort meget for at neutralisere 
de radioaktive tilstande, der er fremkaldt i vores 
atmosfære gennem vore bombeforsøg. Havde vi ikke 
deres hjælp her, ville strålingen være langt mere 
udbredt, end tilfældet er i dag. Som tiden går, vil 
massen blive klar over mange andre måder, de 
hjælper os på. 

<StoasUkalegnl 

Som tryllekunstner hænder det, at man under sin 
stadige jagt efter nye numre falder over en gammel 
bog, som kan give én inspiration og ideer til for¬ 
nyelse af repertoiret. 

Således gik det også mig forleden, da jeg på Det 
Kongelige Bibliothek faldt over en bog fra 1794, 
Andreas Svendsens: Naturlig Magi. Jeg skal ærligt 
indrømme, at det var begrænset, hvad jeg kunne 
få ud af den bog. For det første er den trykt med 
krøllede bogstaver, og for det andet er den skrevet 
i et for mig ret uforståeligt sprog. 

Forestil Dem derfor min overraskelse, da jeg i 
kapitlet „Elektriske og Magnetiske Kunststykker 4 * 
pludselig ser mig ansigt til ansigt med ADAMSKI’s 
Swastikategn! Der var ingen tvivl, det var ikke 
blot noget tilfældigt hagekorstegn. Nej, det var en 
ganske nøjagtig gengivelse af Adamskis karakte¬ 
ristiske symbol med de specielle fortykkede hager. 

Illustrationen bragtes i forbindelse med netop det 
nummer, som 26 år senere gjorde H. C. Ørsted 
verdensberømt. De véd, det med den strømførende 
ledning, der får kompasnålen til at rotere. Alene 
det er jo en ret bemærkelsesværdig opdagelse. Men 
når man så bagefter konstaterer, at strømmen som 
Ørsted benyttede sig af, først blev opdaget og ud¬ 
nyttet ved d’herrer Galvano og Volta’s eksperimen¬ 
ter i 1799 — altså fem år efter bogens udgivelse 
— ja, så begynder vi at ane lidt om forfatterens 
kolossale kendskab til disse for datiden ukendte 
kræfter. Et kendskab, som vi måske gjorde klogt i 
at efterforske lidt nærmere. 

Umiddelbart kan man konstatere følgende: 

ADAMSKI mener selv i sin bog „FLYING SAU¬ 
CERS HAVE LANDED“, at hagekorset i den skit¬ 
serede tallerken er et symbol for tallerkenens frem¬ 
drift, som han i øvrigt i forvejen antager er elek¬ 
tromagnetisk. 

ANDREAS SVENDSEN bruger til sine eksperi¬ 
menter to „kompasnåle". En ordinær to-polet med 
bøjede ender samt (uvist af hvilken grund) en fire- 
polet, også med bøjede ender. Hér har vi altså ha¬ 
gekorset. Nærmer man nu en metalkæde, som i for¬ 
vejen er elektricificeret ved gnidning, til dette ha¬ 
gekors, vil det straks begynde at rotere så hurtigt, 


at „det for tilskuernes forbavsede øjne grangivelig 
tager sig ud som et flyvende hjul“! 

Tjah, kære læsere. Måske er det kun et ejendom¬ 
meligt sammentræf, men synes De ligesom jeg at 
kunne ane en vis forbindelse, så er min hensigt 
nået. Meget kunne efter min mening tyde på, at 
And. Svendsen (som forøvrigt, efter bogens andre 
kapitler at dømme, må have været en dygtig fysi¬ 
ker) ubevidst har været meget nær gådens løsning. 
At han samtidig er langt forud for datidens viden- 
skabsmænd med sine eksperimenter kan kun være 
en yderligere spore for os til at fortælle, hvor han 
slap. Foreløbig vil en grundig gennemgang af hans 
bøger (og Det Kongelige Bibliothek råder, så vidt 
jeg foreløbig kan se, over tre) sikkert kunne betale 
sig. 

Skulle nogle af UFO-NYT’s læsere yderligere 
kunne supplere disse oplysninger, eller skulle De 
have nogen kommentarer, tilføjelser eller spørgs¬ 
mål i forbindelse med ovenstående, hører jeg gerne 
fra Dem, enten gennem bladet her eller privat. 

Leo Clemmensen, 

Lykkesholm Allé 9a, København V. 

M 

KIKKERT PÅ 4 TONS 

En kcempemcessig, ncesten fire tons tung tele¬ 
skop-kikkert, er parat til at blive installeret i et 
observatorium på Krim, oplyser det sovjetiske 
telegrambureau Tass. 

Kikkerten skal hovedsageligt anvendes til ob¬ 
servation af planeter og rumraketter. Selve det stil¬ 
lads, kikkerten skal ophcenges i, er så højt som et 
fire-etagers hus, skriver Tass. 

★ 

WASHINGTON (RB). — Det gigantiske radio¬ 
teleskop i Green Bank, West Virginia, vil i den 
nærmeste fremtid blive sat ind på løsningen af et 
spørgsmål, der igennem århundreder har optaget 
menneskesindet: Er der levende, menneskelignende 
væsener på fjerne kloder i verdensrummet? 

Ved hjælp af radio-teleskopet vil videnskabsmænd 
søge at opfange radiosignaler fra mulige klode-be¬ 
boere fjernt fra jorden. 

Det anses for muligt, at der er liv på nogle af 
de tusinder af millioner af planeter i verdensrum¬ 
met. Den teori udkastes også, at liv på andre klo¬ 
der har nået en høj udvikling. 

U F 0 - observationer 

over Skandinavien 

I den forløbne måned fra den 16. februar til 12. 
marts 1960 er der indkommet 8 rapporter — 6 fra 
Danmark og 2 fra Norge. 

Af de danske rapporter er 5 fra februar og 1 
fra marts i år og de 2 norske rapporter er begge 
fra februar 1960. 

Herefter er der ialt indkommet 1095, der for¬ 


deler sig som følger: 

Før 1. januar 1959 . 311 rapporter 

Fra 1959 . 762 rapporter 

Fra 1960 . 22 rapporter 

Ialt . 1095 rapporter 


DANMARK 

Den 6. februar ses ved Brørup fjernvarmecentral 
1 orangefarvet objekt passere over himlen med en 
anslået hastighed på 400 — 500 km/t. 

Den 7. februar var en mor og hendes søn gået 


til vinduet for at se efter Sputnik, der skulle være 
synlig over dansk område. Imidlertid fik man ikke 
øje på den, men så derimod pludselig en 15—20 
cm stor rund sølvskinnende genstand komme skråt 
nedad med en fantastisk fart, for pludselig at glide 
over i et langsommere tempo og samtidig glide ud 
mod sydvest i vuggende bevægelser og forsvinde 
bag et større ejendomskompleks. Observationen, der 
fandt sted på Hadsundvej i Randers, varede kun få 
sekunder. 

En vognmand kommer den 10. februar kl. 05.34 
kørende mod Randers fra syd ad Grenåvejen. I et 
sving observeres 1 langt klart cigarformet objekt, 
der bevæger sig mod sydvest lige under månens 
stilling. Objektets længde angives til ca. 50 cm i 
udstrakt arm. 

Den 15. februar går 2 mænd i Sønderborg og ta¬ 
ler om stjernerne, da den ene pludselig siger: 
„Prøv at ser der“. Og frem fra en sky kommer der 
2 stærkt lysende, mørkegyldne prikker, der var ca. 
4 gange så store som alm. stjerner. De fortsatte me¬ 
get hurtigt over den klare himmel i sydvestlig ret¬ 
ning, og forsvandt derpå ind bag en anden sky. 

Den 25. februar kl. 17.20 observerer 2 mænd i 
en rutebil på Strandvejen i Århus 1 orangegult ob¬ 
jekt ude over Århusbugten. Objektet bevægede sig 
op og ned i et langsomt tempo. Efter ca. 15 — 20 
sekunders forløb dukkede endnu 1 objekt op ma¬ 
gen til det første. 

Den sidste rapport fra Danmark er fra den 6. 
marts, hvor et ægtepar i bil er på vej mod Ribe. I 
Rejsby så begge 1 rundt objekt stå ganske stille 
på himlen. Det strålede fantastisk og havde en ube¬ 
skrivelig farve, nærmest som guld. Objektet for¬ 
svandt pludselig, som når man slukker lyset. 

NORGE 

De 2 rapporter er indsendt af en 15-årig skole¬ 
elev og er hhv. fra 13. februar og 23. februar. Han 
har et teleskop, hvorigennem han nedtegner sol¬ 
pletterne; i begge tilfælde får han pludselig øje på 
et lille sort objekt, der bevæger sig i rasende fart 
over solskiven. Den ene gang lige over, den anden 
gang ændrer objektet retning i et sving på ca. 90 
grader. I begge tilfælde er synsbedrag udelukket, 
da solens overflade bliver afbilledet på en pap¬ 
skive bag teleskopet. 

Detektorvarslinger. 

Der er indkommet 2 — begge fra Syriensvej i 
København den 8. februar. Den første fandt sted 
kl. 16.30, den anden kl. 21.14. Der blev ikke set 
noget, da himlen var overskyet. 



Den 7. november 1958 har den kendte aeronau¬ 
tiske ekspert, prof. Hermann Oberth ved tilbage¬ 
komsten fra USA, hvor han arbejdede med i en 
hemmelig plan i hærens raketcenter i Alabama, 
til pressen udtalt i Frankfurt am Main, at han 
tror på, at de „flyvende tallerkener 44 bliver fløjet 
af væsner med en højere livsform, og jeg tror, at 
det er meget intelligente væsner — jeg kalder dem 
Uranider og tror, at de har haft jorden under ob¬ 
servation i lang tid. 


Telemeterskive? 

Mandag den 7. marts offentliggjorde det østri- 
ske blad „Wiener Montag 44 nedenstående foto. I 
den ledsagende lange redegørelse hed det bl. andet: 

Vi præsenterer her vore læsere og hele verdens¬ 
offentligheden for det utvivlsomt mest sensationelle 
fotografi i dette århundrede. 

Videre hed det — den 2. marts kl. 0130 så og 
fotograferede en af bladets medarbejdere et mystisk 
flyvende objekt, der stod stille kun 15 meter over 
jorden. 

Foto-eksperter har analyseret billedet og ikke fun¬ 
det spor af trick eller andet ukorrekt. 

Medarbejderen — Schedelbauer — der er 36 år 
gammel, havde været på besøg hos sin far i Wil- 
don. Lige efter kl. 0100 startede han hjemturen på 
motorcykel — han kendte vejen som sin egen 
lomme. 

Pludselig — da han befandt sig mellem La - But- 
tendorf og St. Veit ved Vogan — så han, at der 
kom et klart glødende objekt til syne over skoven. 
Det kunne hverken være en faldende stjerne eller 
månen. Det roterende fænomen krydsede herefter 
en lang lysning langs vejen og nærmede sig mere 
og mere i en halvcirkel — stadig roterende; blot 
15 meter over jorden standsede det pludselig op. 

Schedelbaver lod motorcyklen falde i grøften og 
greb et kamera, som han havde om halsen, rev det 
ud af tasken og skød — ! I 6 - 7 sekunder stod 
UFO’et stille, det var mælkehvidt at se til, som en 
glødende „gigant-edderkop 44 . Han følte også varme 
fra objektet. Pludselig — blev objektet mørkere og 
en lav summende lyd skiftede til et brøl, som vi 
kender det fra et jetfly — derefter forsvandt mare¬ 
ridtet ud i natten i retning af Radkersburg. 

Schedelbauer blev grundigt afhørt, men han fast¬ 
holdt sin historie. „Kameraet er mit vidne 44 , siger 
han. — 

Desuden følte jeg varme. I tre dage sås store røde 
pletter på hans hænder og ansigt. Dog — de hver¬ 
ken kløede eller gjorde ondt. 

Den meteorologiske station i Wien oplyste, at 
det hverken kunne have været en ballon eller et 
andet meteorologisk instrument, ligesom det ikke 
kunne have været et kuglelyn eller et meteor. 

Forsvarsministeren — Ferdinand Graf — har ikke 
modtaget nogen rapport om UFO’s på det pågæl¬ 
dende tidspunkt — men han siger, at han skal lade 
originalfotografierne undersøge straks. 



Mine øjne og mit kamera stoler jeg på. 
Hr. Schedelbauer peger mod det sted, hvor 
objektet stod stille i 15—20 meters højde. 



Efter de sparsomme oplysninger der foreligger 
indtil nu, kunne det tyde på, at vi står overfor en 
„gammel kending“ — nemlig — telemeterskiven. 

Vi har i Danmark en række observationer af te¬ 
lemeterskiver på ganske få cm og meters afstand, 
og vi ved herfra — ikke blot at disse objekter op¬ 
træder i varierende former — men endog af og til 
skifter form, når man står overfor dem. 

Red. 


— Hvis bare man var lige så korrekt overfor 
sine venner som overfor sine fjender, så ville verden 
være en lille smule hyggeligere at leve i. 


Kontakt i Mexico 

Salvador Villaneuva er ca. 40 år gi., gift og har 
7 børn, ryger ikke, drikker ikke, bor i byen Mexico, 
hvor han er godt anskrevet. Han er chauffør og ejer 
en vogn, og han kører fortrinsvis de lange ture. 

I tiden fra 17. til 20. august 1953 var han lejet 
af to mænd fra Texas, som han skulle køre til 
Texas’ grænse. Da han havde passeret dalen ved 
Cuidad, led vognen havari, og skaden lod sig ikke 
hurtigt udbedre. Chaufførens kunder rekvirerede en 
anden vogn og kørte videre. 

Klokken var omkring 18, da V. lå under vognen 
og undersøgte den. På én gang konstaterede han, 
at han ikke mere var alene på landevejen. Ud for 
sit hoved kunne han se 2 par fødder, som syntes at 
være ganske normale — bortset fra, at fødderne 
var beklædt med et gråt, sømløst, plydsagtigt stof. 
Stoffet gik lidt op på benene. Han stak hovedet 
frem og så to sympatisk udseende mænd, som ikke 
var over 1,35 m høje. Da mange bønder i Mexiko 
ikke er meget højere, undrede dette ikke V. sær¬ 
ligt. Han lagde mærke til, at de begge var iført 
klædninger, som var lavet ud i ét stykke af det 
plydsagtige stof, og som gik helt ned til fødderne. 
Om livet havde de et bredt, gennemhullet, skin¬ 
nende bælte, der delte dragten i to dele. Om hal¬ 
sen havde de kraver af metal, og på ryggen bar de 
små, sorte, skinnende kasser. De holdt deres be- 

skyttelseshjelme under armen. Disse hjelme lignede 
jet-jagerhjelme eller dem, som amerikanske fod¬ 
boldspillere bruger. V. sluttede af hele deres ud¬ 
seende, at de måtte være flyvere, som var landet i 
nærheden. 

Mændene smilede til ham, og den ene af dem 
begyndte en samtale med V. 

„Har De vanskeligheder 4 *, spurgte han. 

„Ja,“ svarede V. „så vidt jeg kan se, er min dif¬ 
ferentiale gået i stykker.** 

Den mand, som havde spurgt, nikkede og spurgte 
om endnu et par ting. Han spurgte lidt om V.’s 
personlige forhold og syntes at være meget venska¬ 
beligt indstillet. V. bemærkede, at manden havde 
en mærkelig accent, hvorved han ligesom trak or¬ 
dene lidt ud. Hans ledsager sagde intet, smilte af 
og til, men lod ikke forstå, at han forstod sam¬ 
talen. 

Dette foranledigede V. til at spørge, om den an¬ 
den ikke talte mexikansk. Hertil svarede manden, 
at det gjorde hans ven ikke, men han forstod spro¬ 
get. 

Da det nu begyndte at regne, inviterede han beg¬ 
ge mænd med ind i bilen. 

Samtalen gik videre og V. spurgte: 

„Er De flyvere ?“ 

„Ja, vi er flyvere**. 

„Er Deres fly her i nærheden ?“ 

„Ja, ikke langt herfra.** 

„Må jeg spørge om en ting: Hvorfra kommer De?“ 

„Meget langt borte herfra.** De lo begge. 

Indtil nu havde V. ingen mistanke i nogen ret¬ 
ning, indtil mandens tale i løbet af natten røbede, 
at han, hvis han var et almindeligt menneske, vidste 
al for god besked med mange ting. Ikke blot om 
vor egen verden, men også om andre verdener. Han 
talte om byer, pladser og mennesker på en sådan 
måde, at V. begyndte at føle lidt angst. Endelig, da 
dagen begyndte at gry, besluttede han sig til at 
stille det spørgsmål, som længe havde brændt ham 
på læberne. 

„Nej,“ var svaret, „vi stammer ikke fra denne 
planet. Vi kommer fra et sted, som ligger meget 
langt herfra, men vi ved meget om jeres jord**. 

Naturligvis troede V. ham ikke lige straks. Først 
troede han, at de ville holde ham for nar, og den 
anden mands stadige smilen ærgrede ham. Flere 
gange i løbet af natten beskyldte han dem for, at 


de ville holde sjov med ham, når de fortalte et el¬ 
ler andet. Stakkels V. Da dagen endelig gryede, var 
han helt forvirret. 

Ved solopgang sagde mædene, at de måtte af 
sted, og de spurgte ham, om han havde lyst til at 
se deres maskine. I det svage håb, at han skulle 
præsenteres for et jordisk fly med vinger og pro¬ 
peller, indvilligede han i at følge med. De gik om¬ 
trent 500 m gennem et lavt krat og over en tem¬ 
melig sumpet strækning. Begge mænd gik foran. 
Jorden var våd og dyndet, så V. ofte sank i lige 
til knæene, men begge mænd foran ham sank ikke 
i. Når deres gråklædte fødder rørte ved det mo- 
radsagtige pøle, sprang mudderet bort fra deres fød¬ 
der, som om det blev stødt bort af en uforklarlig 
kraft. De var stadig helt rene om fodtøjet, mens 
hans egne sko var fuldkommen gennemblødte og 
tilsmudsede af snavs. 

V. tøvede lidt. Mændene vendte sig om og vin¬ 
kede opmuntrende til ham. Han fattede påny mod 
og fulgte dem gennem den regnvåde underskov. De¬ 
res fødder fortrykkede ham. Hvilken ubegribelig 
kraft virkede her, når de kunne vandre gennem en 
mose uden at synke i eller blive snavset til? Og — 
han følte atter lidt angst — hvilken kraft lod de¬ 
res bælter gløde i eget lys, hver gang mudderet 
blev stødt bort fra deres fødder? 

Pludselig stod de i en lille lysning. Der var den 
— en stor, skinnende maskine — helt forskellig 
fra, hvad han tidligere havde set. Formen var som 
to kæmpestore suppetallerkener, der lå med randen 
mod hinanden. Foroven befandt sig en ikke særlig 
stor kabine med vinduer. Maskinen, som var ca 12 
m i diameter, hvilede på 3 store metalkugler. Hvis 
dette ikke drejede sig om en hemmelig opfindelse 
fra USA, ja, så måtte det være en maskine fra en 
anden verden. 

Da de kom nærmere, kunne man høre en svag 
summen fra maskinens indre. En del af den under¬ 
ste del åbnede sig udad, således at der dannedes 
en dør med en trappe og et gelænder. 

Begge mænd gik de få skridt hen til maskinen, 
steg op ad trappen og vendte sig om, da de var 
kommet helt op og spurgte: 

„Har De lyst til at komme indenfor?“ 

V. rystede dog på hovedet. Han tænkte på alt, 
som var ham kært: sin kone, sine børn, sit arbejde, 
sit hjem. Nej, han var bange for at forlade alt 

dette, og gå ind til noget fremmed og for ham helt 
uforståeligt. 

Han drejede sig om — og løb bort. 

Forpustet nåede han landevejen, hvor han for 
første gang vendte sig om og så sig tilbage. Han 
kunne næppe tro sig selv. At noget sådant skulle 
ske for ham. Umuligt. 

Der skete noget der henne mellem buskene. Et 
lys kom til syne. Noget hvidglødende steg langsomt 
opad, svævede et lille øjeblik, og bevægede sig så 
som et pendul eller et faldende blad — blot opad. 
På denne måde nåede det en højde af ca. 100 m, 
så glødede det lyst og skød med vanvittig fart lod¬ 
ret opad. I løbet af få sekunder var det ude af syne. 
Kun en susende lyd hørtes. 

V. fortalte intet menneske om denne oplevelse. 
Hans vogn lagde beslag på ham, og først næste af¬ 
ten kom han hjem. Hans kone kunne mærke det an¬ 
spændte i hans væsen og spurgte om grunden her¬ 
til. Efter at han havde forvisset sig om, at hans 
børn ikke lyttede, fortalte han stammende og tø¬ 
vende, hvad han havde oplevet, overbevist om, at 
hun troede, at han var blevet forrykt. „Nej", sva¬ 
rede hun på hans spørgende blik, „det tror jeg ikke. 

- Jeg kender dig. Du er min mand, og du ville ikke 
binde mig en sådan historie på ærmet. Men — an¬ 
dre vil ikke tro dig. Lov mig, at du ikke fortæller 
det til nogen." 

V. beholdt sin oplevelse for sig selv, indtil en 
serie fordomsfrie artikler skrevet af Enrico Espinosa 
y Cassio kom frem, hvad der foranledigede V. til 
at fortælle denne om sin oplevelse. 

Desmond Leslie besøgte V. i november 1955. En 
udførlig beskrivelse heraf kan på grund af pladsen 
ikke gives, men D.L. forsikrer, at han er overbe¬ 
vist om V.’s ærlighed og intelligens, og han tror 
på hans beretning. 

Da D.L. er en uafhængig, velhavende og sand¬ 
hedssøgende forsker, som har opsøgt mange vidner 
til landinger, har hans udsagn megen vægt. Også 
mange andre folk har talt med V. og er kommet 
til det samme resultat. Med forskere og journalister 
var D.L. med V. taget til stedet, hvor mødet fandt 
sted, og de fandt spor efter den havarerede bil. V. 
kunne nøjagtigt angive retningen, hvorfra UFO’et 
var startet, og da man fulgte denne linie, kom man 
til en lysning, hvor buske og stammer var klemt 


ned mod jorden af en kraftig, rund genstand med 
en diameter på 12—14 m. 

I Adamskis fotos kunne V. vel finde visse lig¬ 
hedspunkter med det UFO, som han havde set, 
men også betydelige afvigelser f. eks. den dobbelte 
konvekse hale og den buede underside. 

Desmond Leslie citeres her ordret: 

„Så bad jeg forbigående V. om at give mig teg¬ 
net. Enhver, som har haft et virkeligt og fysisk 
møde med et menneske fra en anden verden, er 
også i besiddelse af et bestemt tegn, med hvilket 
han kan bevidne ægtheden af sin påstand. Intet 
menneske, om han så levede i 100 år, kunne gætte 
dette tegn ved en tilfældighed og mindst af alle en 
så jævn mand som V. Kun hvis V. virkelig havde 
talt med et rummenneske, kunne han vide det. Mu¬ 
ligvis er jeg den eneste lægmand, som kender teg¬ 
net. 

V. gav tegnet uden tøven. 

Det er en selvfølge, at jeg ikke kan give dette 
tegn fra mig, fordi det så mister sin værdi. 

Weltraumbote. 


TELEPATI 

Der er til dato solgt 600 stk. »TELEPATI«. 
Der er endnu en rest tilbage, men ønsker De 
at sikre Dem dette fine stykke filosofi, bør De 
nok foretage Deres bestilling snarest. 


Jordiske flyvende 
tallerkener — 

Adamski og planetarerne 

Heftet er nu udkommet 
Pris: 3,80. 

Teknisk studiehefte 

Studiehæftet foreligger nu. Det behandler 
bl. a. emnerne: 

Astronomi 

Magnetisme 

GI. og nye teorier 

Observationsberetninger 

Kontaktberetninger. 

Prisen er 1 kr. pr. nr. Der kan tegnes abon¬ 
nement på henholdsvis 3, 6 og 12 måneder ef¬ 
ter ønske. 

Bestilling hos 

Tysk Bogimport 
Forlaget SUFOI i Vojens 
Redaktion: Frank Pedersen, 

L. A. Ringsvej 68, Højbjerg, 

Postgiro 18775. 


Detektor 


SUFOI, Måløv, meddeler at de er leverings¬ 
dygtige vedrørende kompasnåle og detektorer. 

Kompasnålen er ca. 18 cm lang og forsynet 
med kontaktføler. Prisen er kr. 5. 

Detektoren, der koster kr. 45, er af en spe¬ 
ciel transportabel type med påbygget klokke, 
der er forsynet med springrelæ. Kompasnålen, 
der er til at fastlåse under transport, befinder 
sig i en tæt kasse under glaslåg. 

Over kompasnålen er der lys, så detektoren 
kan indstilles ved natobservation. 

Hele detektoren er monteret på en fast bund¬ 
plade, som er justerbar ved hjælp af 3 skruer. 

Oven på detektoren findes afbrydere for lys 
og klokke. 

Leveringstid: Kompasnåle, omg. Detektorer, 
8 dage. 

Sendes overalt pr. efterkrav. 


Erik Nielsen, 
Brydegaardsvej 6, 
Telefon 97 24 30. 


Måløv. 


frryk - Skive 




